google/wiki40b huggingface dataset:
Vi skal ikkje sova bort sumarnatta

«Vi skal ikkje sova bort sumarnatta» er ei norsk vise med melodi av Geirr Tveitt og tekst av Aslaug Låstad Lygre.
Teksten var Lygres best kjente dikt, «Vi skal ikkje sova». Hun skrev det da hun var innlagt på Luster sanatorium for tuberkulose og var omgitt av døende mennesker.
Tory Island

Tory Island (irsk: Oileán Thoraigh eller tidligere Oileéan Thúr Rí som betyr «øya med kongens tårn») er en øy utenfor Irland. Den ligger om lag 12 kilometer fra nordvestkysten av grevskapet Donegal i Irland. Øya har en avlang form fra nordvest til sørøst, og er omtrent 5 km lang og 1 km bred.
Øya har en befolkning på om lag 136 mennesker (2006), fordelt på fire landsbyer: An Baile Thoir (East Town), An Baile Thiar (West Town), An Lár (Middletown) og Úrbaile (Newtown). Talespråket på øya er i hovedsak gælisk (ulsterirsk) og den regnes som del av det gælisktalende Gaeltacht.
Siden 1950-tallet har øya vært hjem for et lite samfunn av kunstnere, og det er også et eget kunstgalleri på øya. Den engelske kunstneren Derek Hill har forbindelser med kunstnersamfunnet på Tory Island. En av kunstnerne som holder til på øya er Patsaí Dan Mac Ruaidhrí (Patsy Dan Rodgers), som innehar det uformelle embetet som Rí Thoraí (konge av Tory). Denne kongetittelen gir ikke noen formell makt, men kongen er valgt gjennom en konsensusavgjørelse blant øyboerne for å representere samfunnet.
I september 1884 fant et alvorlig forlis sted da den britiske fregatten HMS «Wasp» gikk på grunn ved fyret på Tory. Av et mannskap på 58 omkom 52 i forliset.
Øya er kjent for det store tårnet sentralt på øya og ruinene av Tory castle.
Øya er et viktig hekkeområde for åkerrikse, som har mistet mange andre hekkeområder og nå er en truet art på grunn av landbruket.
FC Spartak Trnava

Spartakspillere med flest landskamper

Miroslav Karhan - 107 kamper, 14 mål  Slovakia
Karol Dobiaš - 67 kamper, 5 mål Tsjekkoslovakia
Dušan Tittel - 11 kamper, 0 mål Tsjekkoslovakia, 44 kamper, 7 mål  Slovakia 
Ladislav Kuna - 47 kamper, 9 mål  Tsjekkoslovakia
Miroslav König - 47 kamper  Slovakia
Jozef Adamec - 44 kamper, 14 mål Tsjekkoslovakia
Igor Bališ - 41 kamper, 1 mål  Slovakia
Vladimír Hagara - 25 kamper, 4 mål Tsjekkoslovakia
Dušan Kabát - 24 kamper, 2 mål Tsjekkoslovakia
Imrich Stacho - 23 kamper, 2 mål Tsjekkoslovakia

Tilhengere

Spartak Trnava har lenge hatt største mengde tilhengere i Tsjekkoslovakia og også nå i Slovakia. I mange år er Bílí andeli (hvite engler)  den offisielle supporterklubben.
De norske Bokklubbene

De norske Bokklubbene AS er et bokklubbkonsern som siden 1961 har solgt bøker på postordre til norske husstander. Konsernet er eid av de tre forlagene Gyldendal (48,5%), Aschehoug (48,5%) og Pax forlag (3%).

Historie

Den norske Bokklubben ble etablert 1. september 1961 av forlagene Gyldendal, Aschehoug, Tiden Norsk Forlag og Cappelen. Klubbens profil var gjenutgivelse av kjente bøker. Den første boka de ga ut var Pearl S. Bucks Den gode jord. Ni måneder etter etablering hadde selskapet over 15 000 medlemmer og hadde passert 100 000 i 1969. I dag har bokklubben over 200 000 medlemmer. Gjennom 1960-tallet utvidet klubben sin virksomhet innen lyrikk og «ekstrabøker». Den opprettet Bokklubbens Barn i 1971. Med opprettelsen av Bokklubben Nye Bøker i 1976 startet konsernet med salg av nyutgitt samtidslitteratur.
Bokklubbens grafiske profil var fra 1961 til 1980 preget av Hans Jørgen Tomings bokomslag.
Bokklubben Dagens Bok ble opprettet i 1984 av forlagene Pax og Oktober, som et radikalt alternativ til Bokklubben Nye Bøker. Etter ti års drift ble klubben oppkjøpt og fusjonert med Ekstrabokklubben til Bokklubben Kunnskap og kultur. Da Cappelen forlag i 1987 ble kjøpt av det svenske forlagskonsernet Bonniers, trakk forlaget seg ut av samarbeidet om De norske Bokklubbene tre år senere, og etablerte egen bokklubb i 1991.
Mens bokklubben i sine tidligste år la hele fokuset på «månedens bok», har den i de siste årene utviklet en fullassortert distribusjon av nye bøker og filmer. Forskjellen mellom Den norskes vekt på gjenutgivelser og Nye Bøkers samtidighet har også blir utvisket, til fordel for en markedssegmentering som tilsynelatende virker inspirert av Norsk Monitors inndeling av norske forbrukervaner: henholdsvis «tradisjonell materialist» og «moderne materialist». Norsk Monitors markedsinndeling virker også førende for Bokklubben Dagens Bok som rettet seg mot «moderne idealister», mens Ekstrabokklubben tilbød bøker for «tradisjonelle idealister». Bokklubbenes ledelse oppfattet trolig de to segmentene som for små til å være økonomisk drivverdige, og kanskje også delvis sammenfallende.
Det har også vist seg at bokklubbdistribusjon er en egnet måte til å identifisere og vedlikeholde «markedssegmenter», eller lesergrupper med stor grad av identiske lesepreferanser. Bokklubbene Villmarksliv, Mat og vinglede og Kursiv er eksempler på tilbud for nisjeinteresser.
Sandalen

Sandalen er navnet på et område i nærheten av Nesttun, sør for Bergen. Navnet er sammensatt av det gammelnorske, sandr og dalr, og viser til de store sandforekomstene i dalen, som Sandalselven har ført med seg. Området består hovedsakelig av villabebyggelse og noen gårder.
Codatractus

Utseende

Middelsstore (vingespenn ca. 50 millimeter), brune eller brunsvarte smygere. Hos noen arter er bakvingen trukket ut til en stjert. Forvingen har gjerne noen lyse flekker, undersiden er mer spraglete.
Larven er naken og pølseformet, den store hodekapselen er mørkbrun, noen ganger med to gule flekker i pannen.

Levevis

Larvene lever blant annet på planter i erteblomstfamilien.
Disse sommerfuglene finnes gjerne på tørr buskmark, blant annet rundt vannhull i ørkenområder.

Utbredelse

Artene er vidt utbredt i Mellom- og Sør-Amerika, fra det sørligste USA til Argentina.
Carnoustie Golf Club

Carnoustie Golf Club er en golfklubb i Carnoustie, Skottland, grunnlagt i 1842. Den er en av verdens 10 eldste golfklubber. Det har vært spilt golf på Carnoustie siden 1500-tallet, og den eldste opptegnelsen, fra 1527, forteller om jarlen av Panmure, sir Robert Maule, som «Exercisest the Gowf» på linksområdet.
Den opprinnelige banen på Carnoustie var på 10 hull, frem og tilbake over en bekk. Innvielsen av jernbanen langs kysten fra Dundee til Arbroath i 1838 førte med seg en tilstrømning av nye golfere langveisfra. Dette resulterte i at banen ble ombygget og utvidet i 1867 til det som i mellomtiden var blitt standard 18 hull. Siden har Carnoustie fått to nye 18-hullsbaner – Burnside Course og den noe kortere Buddon Links.
The Championship Course på Carnoustie har vært scene for The Open Championship ved flere anledninger. Første gang var i 1931, da Tommy Armour fra Edinburgh vant. Senere vinnere på Carnoustie er Henry Cotton i 1936, Ben Hogan i 1953, Gary Player i 1968, Tom Watson i 1976, Paul Lawrie i 1999 og Padraig Harrington i 2007.
I USA har banen fått kallenavnet «Car-Nasty» på grunn av de meget vanskelige spilleforholdene. Begrepet «Carnoustie-effekten» stammer fra The Open i 1999, da mange av verdens beste golfspillere, oppfostret på jevne amerikanske golfbaner, ble frustrert av de uforutsette problemene på linksbanen. Mens store golfmesterskap som regel vinnes med en score langt under par, eller rett under par i US Open, ble vinnerscoren på Carnoustie i 1999 seks over par.
Daniel A. Buli

Biografi

Han var oppvokst på distriktets minste husmannsplass, og sønn av rydningsmann og tømmerfløter Aanund Danielsen Øya og hustru Malli Osmundsdatter Rodalen fra Landvik. 
Han startet som gjeter for bøndene i området bare 12 år gammel. På skolen viste han tidlig stort talent, og bare 17 år gammel ble han omgangsskolelærer, etterhvert også vaksinatør og herredregnskapsholder. Sommeren 1843 giftet han seg med «pige» Jensine Kleppekjær fra Fjære. Sammen fikk de sju barn. I 1846 flyttet familien til Vestøl i Vegusdal, og i 1856 til avsidesliggende Buli på østsiden av den vakre innsjøen Ogge i nåværende Birkenes kommune. Han jobbet som sagbruksbestyrer på Landekil og tømmermerker langs hele Tovdalvassdraget.

Aandeligt Sangkor

Bare i underkant av 70 av Bulis salmetekster er kjent i dag, de fleste gjennom boken Aandeligt Sangkor som han i 1895 fikk trykket i et begrenset opplag på Christiansand Aktiebogtrykkeri. Sin første kjente salme Ledsag oss Herre skrev han 25 år gammel. Den har et sterkt sosialt engasjement, trolig påvirket av at hans morfar Osmund Rodalen satt i fangenskap på Akershus festning, etter å ha vært en av frihetskjemperen og bondehøvdingen Kristian Lofthus' nærmeste støttespillere i kampen mot embetsmennenenes utbytting av fattigfolk. Bulis salmetekster er blitt omtalt som "rett fra sultens alter". 
Daniel A. Buli døde 31. august 1900, og ligger gravlagt på det gamle gravstedet Haugvadbakken på Engesland i Birkenes.
Afghanistans historie

Sovjetisk intervensjon i Afghanistan (1978–1992)

ADFP gjennomførte jordreformer, gav kvinner stemmerett, innførte forbud mot tvangsekteskap og byttet ut religiøse lover med sekulære og marxistiske. Regjeringen inviterte Sovjetunionen til å hjelpe til med å modernisere landets økonomiske infrastruktur (hovedsakelig leting og utvinning av sjeldne mineraler og naturgass). Sovjet sendte også personell for å bygge veier, sykehus, skoler og grave vannbrønner. De trente og utrustet også den afghanske hæren.
Disse reformene ble møtt med et solid tilbakeslag, delvis ledet av medlemmer av det tradisjonelle etablementet. Mange av disse dannet grupper i et forsøk på å snu Afghanistans avhengighet, noen tok til voldelige aksjoner og saboterte landets industri og infrastruktur. Regjeringen svarte på angrepene med hard hånd ved hjelp av hæren og arresterte, utviste og henrettet mange mujahedin, «hellige muslimske krigere».
Taraki ble drept og erstattet av Hafizullah Amin. 25. desember 1979 gikk Den røde armé inn i Kabul for å rydde opp i kaoset i redsel for at Amin skulle vende seg til USA.
Det afghanske regimet ledet av Babrak Karmal og støttet av Sovjet førte så en brutal krig mot ulike muslimske og etniske opprørsgrupper. Amerikanske CIA og Pakistan støttet opprørsstyrkene finansielt pga deres motstand mot det kommunistiske regimet. Saudi-Arabia støttet også gruppene finansielt pga gruppenes muslimske tilhørighet.
Maktab al-Khadamat (MAK) ledet av den rike saudi-araberen Osama bin Laden førte penger, våpen og muslimske krigere inn i landet med støtte og hjelp fra regjeringene i USA, Pakistan og Saudi-Arabia. I 1988 brøt Laden sammen med sine mer militante medlemmer med MAK og grunnla al-Qaida for å utvide motstanden mot Sovjet til hele verden.
Sovjetunionen trakk sine styrker ut av Afghanistan i februar 1989, men fortsatte å støtte regjeringen, nå ledet av Mohammed Najibullah. CIA og Saudi-Arabia fortsatte også å støtte mujahedin. Etter at Sovjet kollapset, ble regjeringen kastet 18. april 1992 og Den Islamske staten Afghanistan ble opprettet.
Dinitrogentetraoksid

Tekniske anvendelser

Nitrogentetraoksid brukes som hypergolisk oksygeneringsmiddel sammen med hydrazin som drivstoff i rakettmotorer.
Sikorskybreen

Sikorskybreen er en isbre som flyter ut i Hughes Bay nord for Charles Point, på vestkysten av Graham Land. Den ble fotografert av Falkland Islands and Dependencies Aerial Survey Expedition (FIDASE) i 1956-57, og kartlagt fra disse bildene av Falkland Islands Dependencies Survey (FIDS). Den  ble navnsatt av UK Antarctic Place-Names Committee (UK-APC) i 1960 etter Igor Sikorsky, en amerikansk (russisk født) helikopterkonstruktør som har utformet helikopter siden 1909.
Dizzie Tunes

Dizzie Tunes var ei norsk showgruppe som ble dannet i 1959 av Tor Erik Gunstrøm, Svein Helge Høgberg, Einar Idland, Øyvind Klingberg og lederen Yngvar Numme.
Gruppen ble dannet i Skien som et ordinært danseorkester, Rex Band. De besto gjennom hele perioden av tekstforfatter og instruktør Yngvar Numme, arrangør og kapellmester Øyvind Klingberg, Tor Erik Gunstrøm, Einar Idland og Svein Helge Høgberg. De platedebuterte i 1963 med singlen «Mette, Mette»/«Tog går til og fra» (Viking Music VM 23), tett fulgt av «Nå går det bra»/«Vi drar til syden» (Triola).
Gjennombruddet på plate kom med singelen «Store Føtter» (Troll TR 115 (1964) og på scenen med Chat Noir-revyen Å, så heldig vi er (1967). Gruppen etablerte seg med plateinnspillinger og TV-opptredener og ble i begynnelsen ansett som et pop-band, men siden debuten på Chat Noir i 1967 konsentrerte de seg hovedsakelig om musikalske revyer og show, først i samarbeide med Ivar Medaas og Wenche Myhre, siden tidlig på 1970-tallet med Kirsti Sparboe, Grethe Kausland og Benny Borg, og etter det med Hege Schøyen. Grethe Kausland var fra 1970-tallet en permanent del av gruppa.
Deres revyer, som vanligvis ble skrevet av Alfred Næss, regissert av Yngvar Numme, og produsert av Jørg Fredrik Ellertsen, hadde som regel fast spilletid først på Chat Noir og siden i Stockholm. Gruppen videreutviklet den ensembleformen i norsk revy som ble til med The Monn Keys.

Musikalsk

Som plateartister var Dizzie Tunes mest aktive frem til 1973. Den største singlesuksessen var «I et bitte lite miniskjørt», utgitt i 1968 (Troll TR 241. LP-debuten var Dizzie Tunes (Troll TRLP 3) (1967). 1969 kom den kontroversielle jazz/pop-innspillingen av Griegs melodier og norske folketoner, The New Sound Of Edvard Grieg. Den ble møtt med ramaskrik og krav om forbud ved lov fra tradisjonalister i det klassiske miljøet, noe som medførte uvanlig godt salg for en så smal utgivelse.
Musikalsk fjernet de seg allerede på denne tiden fra samtidig pop-musikk og nærmet seg jazz, men tidlig på 1970-tallet gjorde de med et visst hell flere forsøk på coverversjoner av samtidige svenske hits. Størst suksess hadde de imidlertid med plater for barn. Juleplatene God Jul (1967) og Glad jul (1978), samt TV-serien Ra-ta-ta-ta-ta resulterte i tre bestselgende plater i første halvdel av 1970-tallet. Fra midten av 70-tallet begrenset de seg til tidvise plateutgivelser fra revyene. De vant Spellemannprisen 1973 for beste barneplate for Den aller siste ra-ta-ta/Hei-hå, hei-hå.

Oppsummering

Dizzie Tunes har stått for noen av de største revysuksessene på norsk scene på 1970-, 1980- og 1990-tallet, både kunstnerisk og publikumsmessig. De har også vært sentrale skikkelser i flere Montreux-belønnede TV-show samt i spillefilmen Tut og kjør. Gruppen har en stjerne i fornøyelsesparken Liseberg og fikk Hedersprisen under Komiprisen 2006 og Telemark fylkeskommunes kulturpris 2000.
Etter flere avskjedsforestillinger siden slutten av 1990-tallet ble gruppa til slutt oppløst i 2001.
28. mai 2017 ble Dizzie Tunes innlemmet i Rockheim Hall of Fame.
Pachylosoma

Utseende

En stor (ca. 40 millimeter), kraftig, blankt svart skarabide. Arten utmerker seg blant annet ved to kraftige tenner på forlåret. Dekkvingene er glatte uten lengdefurer.

Utbredelse

Gruppen er utbredt i Afrika.
Phelocalocera

Utseende

Middelsstore, slanke, trebukker, dekkvingene med lyse felter. Antennene er kraftige og så lange som eller lengre enn kroppen. Hodet er rundet, pronotum rundet med en kraftig pigg midt på hver sidekant. Dekkvingene er avsmalnende bakover, beina forholdsvis lange med litt fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Sør-Afrika og på Madagaskar.
Callilepis nocturna

Utseende

Callilepis nocturna er en middelsstor, litt flat edderkopp med kraftige rødbrune bein. Forkroppen er ganske bred bak, sterkt tilsmalnet forover (smalt hode). Kroppen er mørkt svartbrun med lysere beigebrune flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Callilepis nocturna er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Bonefro

Demografisk utvikling

Tall fra ISTAT
Bradley Lake-demningen

Bradley Lake-demningen er en demning med vannkraftverk (tradisjonelt elvekraftverk) i Kenai Peninsula County, delstaten Alaska i USA. Det har en installert produksjonskapasitet på 126 MW, fordelt på to turbiner.
Lawaan

Lawaan er en kommune i provinsen Eastern Samar på Filippinene. Under folketellingen i 2000 kom man til et befolkningstall på 9 855 i 1 925 husstander.
Goodbye Pork Pie

Handling

Gerry (Kelly Johnson) er en arbeidsløs ungdom med jentetekke og en brennende trang til å kjøre bil med klampen i bånn. Ved en ren tilfeldighet kommer han over en håndveske med førerkort og papirer på en Mini Morris leiebil, og snart er han ute på landeveien med kurs for det store ukjente. Underveis tar han opp passasjeren John (Tony Barry), som kom han til unnsetning da en trafikkpoliti ville bøtelegge ham for å ikke å ha brukt bilbelte. John har nettopp blitt dumpet av kjæresten og føler også som Gerry en trang til å blåse verden en lang marsj. Langs en landevei plukket de opp den lettlivede jenta Shirley (Claire Oberman), og sammen gjennomfører de en dramatisk biltur med ubestemt mål. Nærmest ved en misforståelse forlater de en bensinstasjon uten å betale, og i løpet av kort tid er de anmeldt for tyveri og etterlyst av politiet. I stedet for å stoppe ved første politisperring, presser Gerry klampen i bånn, og dermed er de to på vill flukt fra politiet. De finansierer ferden videre ved å selge deler av bilen, noe som fører til at de får møte flere merkelige personer på ferden.

Om filmen

Goodbye Pork Pie var innspilt kronologisk i løpet av seks uker i 1979.

Nyinnspilling

Planene om en nyinnspilling ble kunngjort i 2014. Innspillingen skal etter planen starte i 2016.
Albert av Riga

Liv og virke

Albert av Riga var kannik i den tyske byen Bremen da han i 1199 ble utnevnt til biskop av Livland (Dagens Estland og Latvia), som var valgt av den tyske keiseren for å kristnes og koloniseres av tyske riddere. I Livland etterfulgte Albert biskop Berthold, som hadde falt i et slag mot livlenderne. 
Albert kom til Livland på våren 1200. Han ledet en styrke med vervede soldater hovedsakelig fra Sachsen, som omfattet 23 stridsklare skip. I 1201 flyttet Albert bispesetet fra byen Yxkull til Riga, som han grunnla sammen med gotlandske kjøpmenn samme år. Året etter stiftet han Sverdbroderordenen, Brøderene av Kristi ridderskap. Ordenens oppgave var å forsvare bispesetet, og underlegge seg og kue den baltiske befolkningen i området rundt byen, og dermed sikre den lukrative handelen langs elven Daugava.
Alberts menn fikk borger i de nye områdene for sine tjenester. Han reiste til Tyskland og Roma for å be om et korstog mot Livland. Albert erobret, med sverdsriddernes hjelp, på kort tid områdene på begge sider av nedre Daugava. 
I 1207 fikk han Livland som len av den tyske keiseren, og samme år gav han en tredjedel av det erobrede området til Sverdridderordenen. Senere kom han i konflikt med ordenen, og dette innledet en nesten hundre års lang stridighet mellom biskopen og ordenen. Albert erobret videre Semgallen år i 1219 og forsøkte til og med å innta Estland, men mislyktes. Albert søkte en allianse med Danmarks kong Valdemar Seier, men i stedet erobret Valdemar selv landet samme år. I stedet inntok og kristnet Albert Saaremaa i 1227, og opprettet stift der og i Estland og Semgallen.
De kirkelige forholdene ble ordnet i 1224 av den pavelige utsendingen Vilhelm av Sabina. I 1225 ble Albert utnevnt til tysk riksfyrste.

Historisk ettermæle

Albert gikk inn i historien som en betydelig misjonsbiskop. Han fikk tusenere av frivillige til å melde seg til å reise til det østlige Baltikum og misjonere med ordet eller sverdet. Han ble kjent for dine talegaver som misjonspredikant og sine evner til å utbygge bispedømmets og misjonsmarke.
Frem til reformasjonen ble Albert æret som helgen i Riga.
VM i friidrett innendørs 2006

Innendørs-VM i friidrett 2006 ble arrangert i Moskva i Russland mellom 10. og 12. mars. Russland ble beste nasjon med åtte gullmedaljer foran USA med sju.
Glan (Sarangani)

Glan (Bayan ng Glan) er en kommune i Filippinene. Kommunen ligger på øya Mindanao, og tilhører provinsen Sarangani. Folkemengden var i 2015 på 118 263 innbyggere.
RORG-samarbeidet

Fagfellevurderinger

RORG-samarbeidet begynte å utføre fagfellevurderinger (peer reviews) av medlemsorganisasjonenes arbeid med Nord/Sør-informasjon i 2007. Dette er et frivillig tilbud til den enkelte organisasjon. Fagfellene kan både være informasjonsarbeidere fra andre medlemsorganisasjoner eller eksterne fagfolk. Selv om fagfellevurderingene tilpasses de ulike RORGenes egenart og behov skal de også ha fellestrekk som muliggjør en viss grad av sammenligning. Siden 2009 har prosessmetoden LØFT (LØsningsFokusert Tilnærming) vært brukt som et hovedverktøy i fagfellevurderingene. Fra denne prosessen produseres en Fagfellerapport.
Apatobatus

Utseende

En middelsstor, ganske bred, matt brunlig trebukk. Antennene er ganske tynne. Pronotum er avrundet sekskantet, mye smalere enn de jevnbrede dekkvingene, hver av dem har to runde knøler. Beina er noe korte, nokså slanke.

Utbredelse

Arten lever i Malaysia, i alle fall i Sabah.
NKnett

NKnett er en internettleverandør (ISP) basert i Bodø, og etablert i 2007. De leverer internett-aksess over trådløse forbindelser til bedrifter og privatpersoner fra Gildeskål i sør til Kjerringøy i nord.
NKnett er eid av Nordkontakt A/S. Opprinnelig startet NKnett som et samarbeidsprosjekt mellom Gildeskål kommune og Nordkontakt AS. Selskapet het da Gildeskål bredbånd, og hadde hensikt å tilby bredbåndsforbindelse til skoler i Gildeskål.
Awaruitt

Awaruitt (også kalt Josephinitt) er en naturlig forekommende legering av nikkel og jern, med komposisjon fra Ni₂Fe til Ni₃Fe. Det ble første gang påvist i 1885 langs elven Gorge i Awarua Bay på South Island, New Zealand. Mineralet er også påvist i større mengder i Josephine County, Oregon, USA – hvorfra det alternative navnet josephinitt stammer. 
Awaruitt ble første gang påvist i Norge ved innsjøen Feragen ved Røros, Trøndelag under leting etter platina i 1961-63 av geologen Ivar Grette Hultin. Forekomsten ble dengang ikke funnet drivverdig. I 2012 fikk det kanadiske gruveselskapet First Point Minerals konsesjon til å drive utvinning her.
Awaruitt kan brukes til utvinning av nikkel for produksjon av stål, uten å gå veien om forurensende nikkelsulfider.
Fritt akademia

Fritt akademia var en aksjon og et nettverk i perioden 2003-2005 av organisasjoner som mobiliserte studenter og ansatte ved norske universiteter og høyskoler mot det som ble oppfattet som angrep på tradisjonelle akademiske friheter da regjeringen Bondevik II la fram ny lov om universiteter og høgskoler for Stortinget våren 2005. Lovforslaget var et resultat av  Ryssdal-utvalgets innstilling. Aksjonen ble lagt ned etter at loven ble vedtatt og aksjonens hovedmål ble nådd.
24. september 2003 ble et professoropprop for uavhengige universiteter og fri forskning overrakt daværende statsråd Kristin Clemet sammen med underskrifter fra 4 300 ansatte i sektoren. De fire professorene som stod for overrekkelsen, Geir Ellingsrud, Astrid Nøklebye Heiberg, Henning Jakhelln og Ole Didrik Lærum, tok seinere initiativ til Vox Academica, som siden støttet Fritt akademia i en landsomfattende markering i Universitetets Aula i Oslo og et fakkeltog til Stortinget 26. januar 2005.